
Prilog 4.     : Kriteriji odabira i njihovo pojašnjenje

Kriteriji odabira projekata primjenjuju se na sve prijave projekata.
Korisniku se ne može dodijeliti veći iznos bodova u odnosu od onog što je zatraženo u Prijavnom obrascu.
Projekt mora ostvariti minimalni broj bodova kako bi prošao prag prolaznosti. 

	KRITERIJ ODABIRA - TIP OPERACIJE 2.1. – „ Očuvanje i održivo korištenje razvojnih resursa te jačanje suradnje razvojnih dionika“
	BODOVI

	
	

	1
	Tip ulaganja
	Najviše 10

	         1.1. 
	Ulaganje u  građenje (sa ili bez opremanja)

	10

	 1.2. 
	Ulaganje u rekonstrukciju ( sa ili bez opremanja)

	8

	   1.3.  
	Ulaganje u održavanje (sa ili bez opremanja)

	6

	1.4. 
	Ulaganje u nabavu opreme i/ili gospodarska vozila
	4

	2 
	Namjena ulaganja 
	Najviše 10

	2.1.
	Sportska i/ ili  rekreacijska namjena
	10

	2.2.
	Kulturna i/ili turistička namjena
	8

	        2.3. 
	Komunalna namjena i ostale javne namjene
	6

	2.4. 
	Zdravstveno – socijalna ili odgojno-obrazovna namjena
	4

	3. 
	Dodatni doprinosi dodanoj vrijednosti LEADER-a
	Najviše 10

	3.1.
	[bookmark: _Hlk185506584]Projekt se provodi u partnerstvu
	10

	3.2.
	Projektom se doprinosi razvoju ruralne infrastrukture
	8

	3.3.
	Projekt obuhvaća aktivnosti stjecanja  znanja i vještina
	6

	3.4.
	Projekt doprinosi očuvanju kulturne i/ili prirodne baštine područja LAG-a
	6

	3.5.
	Projekt obuhvaća dodatne promotivne aktivnosti i/ili medijske objave (izuzev obaveza informiranja i vidljivosti)
	6

	4.
	Doprinos dodanoj vrijednosti LEADER-a kroz koncept Pametnih sela
	Najviše 6

	4.1.
	Projekt je inovativan (na LAG razini)
	6

	4.2.
	Projektom se ulaže u digitalizaciju
	6


	4.3.
	Projektom se ulaže doprinos okolišnim ciljevima i ublažavanju klimatskih promjena (obnovljivi izvori energije, energetska učinkovitost i sl.)
	6

	NAJVEĆI MOGUĆI BROJ BODOVA
	36

	
	

	PRAG PROLAZNOSTI
	20

	
	




POJAŠNJENJE KRITERIJA ODABIRA:

Kriterij odabira broj 1

Prema kriteriju odabira broj 1, a koji se odnosi na Tip ulaganja, korisnik si dodjeljuje/ostvaruje bodove ovisno o tome radi li se o rekonstrukciji, izgradnji, održavanju ili nabavi opreme i/ili gospodarskog vozila.

Iz dostavljene dokumentacije korisnika (Prijavni obrazac, glavni projekt, troškovnik, izjava projektanta i sl.) mora biti vidljivo o kakvoj vrsti ulaganja se radi ( građenje novog objekata,  rekonstrukcija postojećeg objekata, održavanje postojećeg objekata, opremanje postojećeg objekta te nabave opreme i/ili gospodarskog vozila).

Provjera tipa ulaganja iz dostavljene dokumentacije koja se mora dostaviti u Prijavi: 

1. izgradnja nove građevine - namjena građevine se provjerava putem glavnog projekta, izjave projektanta i sl.
2. i 3. ulaganje u već postojeću građevinu - namjena mora biti vidljiva iz uporabne dozvole ili ostale relevantne dokumentacije kojom se dokazuje legalnost građevine
4. nabava opreme i/ili gospodarskog vozila - u Prijavnom obrascu (Obrascu 1, Pitanje III.6) korisnik mora obrazložiti koju namjenu ima oprema i/ili gospodarsko vozilo koje se nabavlja.


Korisnik će si dodijeliti/ostvariti odgovarajuće bodove sukladno tipu ulaganja, a kako je  navedeno u tablici Kriterija odabira.







Kriterij odabira broj 2


Prema kriteriju odabira broj 2, a koji se odnosi na Namjenu ulaganja, korisnik si dodjeljuje/ostvaruje bodove ovisno o namjeni ulaganja.

Prihvatljive vrste projekata odnose se na razvoj male društvene i komunalne infrastrukture:

•	sportsko-rekreacijske namjene: sportske građevine, sportska igrališta, rekreacijske zone, zip-line, pješačko-biciklističke staze, dječja igrališta, teretane na otvorenom,  šetnice, tematski putovi, parkovi i sl. 

•	održivo korištenje kulturne i/ili prirodne baštine: društveni domovi, kulturni centri, knjižnica, muzej, turističko-informativni centri, interpretacijski centri, poučne staze, tematski putovi/parkovi i prateća infrastruktura i sl.

•	komunalna namjena i ostale javne namjene: objekti u vlasništvu JLS-ova/ ili korisnika, parkirališta, groblja, pješačke površine, trgovi, javne zelene i prometne površine, tržnice i sl.

•	zdravstveno-socijalne namjene: ambulanta/ordinacije, domovi zdravlja, starački domovi i sl.

•	odgojno-obrazovne namjene: dječji vrtić, škola, objekti za djecu i odrasle s posebnim potrebama i sl.


Kriterij odabira broj 3


Napomena: Korisnik si može dodijeliti/ostvariti bodove po više osnova.


Ukoliko projekt doprinosi Dodanoj vrijednosti LEADER-a te si korisnik želi dodijeliti/ostvariti bodove po navedenom kriteriju u Prijavnom obrascu (Obrazac 1, pitanje III.17) mora opisati i obrazložiti kako i zašto projekt doprinosi dodanoj vrijednosti LEADER-a.
Dodana vrijednost LEADER-a, kao i predloženi pokazatelji dodane vrijednosti LEADER-a, navedeni su i objašnjeni u Prilogu 3 LAG Natječaja.

Ukoliko projekt doprinosi Dodanoj vrijednosti LEADER-a, korisnik si dodjeljuje/ostvaruje bodove ovisno o tome radi li se o:

a) Projekt se provodi u partnerstvu
Partnerskim projektom smatra se projekt u kojem više korisnika sudjeluje u provedbi projekta (međusektorska ili sektorska suradnja različitih dionika), kojim se iznalaze rješenja za razvojne potrebe područja LAG-a. Pri tomu, prije podnošenja Zahtjeva za potporu, projektni partneri moraju imati sklopljen Sporazum o međusobnoj suradnji kojim se ujedno definira glavni partner (nositelj projekta) te u kojem su jasno definirane i razgraničene aktivnosti i zadaće projektnih partnera. Također, svi korisnici (projektni partneri) moraju ispunjavati uvjete prihvatljivosti LAG Natječaja na koji se prijavljuju.
b) Projektom se doprinosi razvoju ruralne infrastrukture
Doprinosom ovom pokazatelju smatra se doprinos razvoju male društvene i komunalne infrastrukture i usluga.
c) Projekt obuhvaća aktivnosti stjecanja znanja i vještina
Doprinosom ovom pokazatelju smatra se da projekt obuhvaća aktivnosti stjecanja novih znanja i vještina za lokalne dionike , prijenosu primjera dobre prakse i sl.
d) Projekt doprinosi očuvanju kulturne i/ili prirodne baštine područja LAG-a
Doprinosom ovom pokazatelju smatra se da projekt doprinosi očuvanju vrijedne i raznolike tradicijske, kulturno-povijesne i prirodne baštine područja.  
Korisnik si dodjeljuje/ostvaruje bodove po pod kriterijima b), i/ili c), i/ili d) ukoliko projekt i projektne aktivnosti doprinose navedenim pokazateljima.
e) Projekt obuhvaća dodatne promotivne aktivnosti i/ili medijske objave (izuzev obaveza informiranja i vidljivosti)
Korisnik si dodjeljuje/ostvaruje bodove ukoliko će provedbu projekta i aktivnost, osim obaveza informiranja i vidljivosti (Prilog 4. Pravilnika o provedbi lokalnih razvojnih strategija unutar intervencije 77.06. „Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN br. 113/2024)) dodatno promovirati i/ili medijski objavljivati.
Dodatna promocija i/ili medijske objave obavezno trebaju sadržavati napomenu da je projekt i potpora projektu realizirana kroz Natječaj LAG-a „PODRAVINA“.




Kriterij odabira broj 4

[bookmark: _Hlk185508436]Napomena: Korisnik si može dodijeliti/ostvariti bodove samo po jednoj osnovi.
[bookmark: _Hlk185507942]Ukoliko projekt doprinosi konceptu Pametnih sela te korisnik želi ostvariti 6 bodova po navedenom kriteriju u Prijavnom obrascu (Obrazac 1, pitanje III 18. sa podtočkama) mora opisati i obrazložiti kako i zašto projekt doprinosi konceptu Pametnih sela.

Doprinos konceptu Pametnih sela podrazumijeva: inovativna i pametna rješenja u selima, digitalizaciju u društvenim aktivnostima u selima te doprinos okolišnim ciljevima i ublažavanju klimatskih promjena u selima.

Da bi si korisnik dodijelio/ostvario 6 bodova za inovativnost projekta i pametna rješenja na lokalnoj razini, projekt ili pojedina aktivnost iz projekta mora rezultira uvođenjem novog proizvoda ili nove/inovativne metode ili usluge na lokalnoj razini (ukupno područje LAG-a), a inovativne značajke se moraju potvrditi relevantnim dokazima. U Prijavnom obrascu (Obrascu 1, Pitanje III.18.1) korisnik mora navesti i objasniti planirano ulaganje u inovativnost, a u Planu projektnih aktivnosti (Obrascu 2) moraju biti predviđeni troškovi koji dovode do inovativnih značajki.

Osnovni elementi primjene inovativnosti odnosno inovativnih značajki u lokalnom kontekstu sukladno članku 31. stavku 2. (d) Uredbe (EU) br. 2021/1060. za potrebe primjene u kriterijima odabira projekata (operacija) temelje se na:
· projektnim partnerstvima koja donose međusektorsku ili sektorsku suradnju različitih dionika u iznalaženju rješenja za razvojne potrebe područja LAG-a (partnerski projekti); 
· potporom društvenim (socijalnim) inovacijama koje dovode do novih proizvoda i usluga kojima se rješavaju potrebe opće zajednice područja LAG-a, poput: 
· novih metoda i pristupa prijenosu znanja iz područja promicanja poduzetništva i poduzetničke kulture, uključujući nalaženje novih rješenja razvoja društvenog poduzetništva i partnerstva 
· inovativnih pristupa i modernih ekoloških praksi u području zaštite okoliša i prirode kao i implementacije aktivnosti biogospodarstva (bioekonomije) 
· novih metoda i pristupa prijenosu znanja u području inovativne proizvodnje lokalne hrane i drugih lokalnih proizvoda, inf. tehnologija, drugih aktivnosti područja, te u razvoju turizma (selektivni oblici, interpretacija baštine i sl.)
· društvenih inovacija koje razvijaju nove oblike i načine uključivanja osjetljivih skupina društva 
· tehnoloških i netehnoloških inovacija usmjerenih na nove tehnologije i metode koje omogućuju povećanje otpornosti na klimatske promjene, digitalizaciju i zelenu tranziciju.

[bookmark: _Hlk185506541]Partnerskim projektom smatra se projekt u kojem više korisnika sudjeluje u provedbi projekta. Pri tomu, prije podnošenja Zahtjeva za potporu, projektni partneri moraju imati sklopljen Sporazum o međusobnoj suradnji kojim se ujedno definira glavni partner (nositelj projekta) te u kojem su jasno definirane i razgraničene aktivnosti i zadaće projektnih partnera. Također, svi korisnici (projektni partneri) moraju ispunjavati uvjete prihvatljivosti LAG Natječaja na koji se prijavljuju.

Da bi korisnik ostvario 6 bodova za ulaganje u digitalizaciju mora navesti radove, opremu i instalacije kojom se omogućuje nova automatizacija, digitalizacija, robotizacija i/ili bilježenje/praćenje parametara unutar predmeta ulaganja, a u projektu i/ili drugoj odgovarajućoj dokumentaciji istog mora biti predviđeno izvođenje radova i ugradnja/nabava opreme i instalacije za automatizaciju, digitalizaciju, robotizaciju i/ili bilježenje/praćenje parametara. U Prijavnom obrascu (Obrascu 1, Pitanje III.18.2) korisnik mora navesti i objasniti planirano ulaganje u digitalizaciju, a u Planu projektnih aktivnosti (Obrascu 2) moraju biti predviđeni troškovi za ulaganje u digitalizaciju.

Da bi korisnik ostvario 6 bodova za doprinos okolišnim ciljevima i ublažavanju klimatskih promjena u Prijavnom obrascu (Obrascu 1, Pitanje III.18.3) mora navesti i objasniti planirano ulaganje koje može biti; ulaganje u obnovljive izvore energije, ulaganje u energetsku učinkovitost i sl. 
Projektom ili drugom odgovarajućom dokumentacijom korisnik mora dokazati i objasniti predviđeno ulaganje u obnovljive izvore energije/energetsku učinkovitost i sl. Također u Planu projektnih aktivnosti (Obrascu 2) moraju biti predviđeni troškovi za ulaganje u obnovljive izvore energije, energetsku učinkovitost i sl.

Pod ulaganjem u obnovljive izvore energije smatraju se sve isplanirane i provedene aktivnosti čiji je cilj očuvanje okoliša i ublažavanje klimatskih promjena, a koje se odnose na ulaganje u solarnu energiju, vjetroelektrane, dizalice topline i sl.

U slučaju ulaganja u izgradnju solarne elektrane potrebno je dostaviti i Elektroenergetsku suglasnost izdanu od strane HEP-a. Elektroenergetska suglasnost mora biti za objekt na kojem se planiraju radovi.

Pod ulaganjem u energetsku učinkovitost objekta smatraju se sve isplanirane i provedene aktivnosti čiji je cilj smanjiti potrošnju energije za postizanje istog učinka (toplinska izolacija vanjske ovojnice i/ili krovišta, zamjena dotrajale stolarije i sl.).

U slučaju da se dokaže da je projekt inovativan, da se istim ulaže u digitalizaciju ili doprinosi okolišnim ciljevima i ublažavanju klimatskih promjena, isti se broji u Koncept pametnih sela.



 
		
image1.png
LEADER




image2.png
My % i




